|  |  |  |
| --- | --- | --- |
| MEDICINSKA ŠKOLA**ŠIBENIK** | Matični broj: **3875865 OIB: 42369583179**Ante Šupuka 29 (p.p. 75), 22000 Šibenik 🖂✆ Centrala**: 022/331-253; 312-550**🗁 Fax: **022/331-024**ŠIFRA ŠKOLE U MINISTARSTVU**: 15-081-504****e-mail: ured@ss-medicinska-si.skole.hr****web: http//ss-medicinska-si.skole.hr** |  |

KLASA: 003-06/19-01/

URBROJ:2182/1-12/2-8-19-01

Šibenik, 30. svibnja 2019.

Zapisnik s dvadesete (20.) sjednice Školskog odbora Medicinske škole, održane dana 29. svibnja 2019. (srijeda) u 13.15 sati u čitaonici škole, broj 5.

Sjednici prisutno šest (6) članova. Odsutna dva (2) člana.

Predsjednica Školskog odbora je pozdravila prisutne članove Školskog odbora i utvrdila da je sjednici prisutna natpolovična većina članova Školskog odbora i da su odluke donesene na ovoj sjednici pravovaljane.

Prisutnima je uz poziv dostavljen Zapisnik sa devetnaeste sjednice Školskog odbora.

Upitala je prisutne za primjedbe na zapisnik Školskog odbora. Nije bilo primjedbi.

Predložila je prisutnima usvajanje Zapisnika sa devetnaeste sjednice Školskog odbora.

Zapisnik je jednoglasno usvojen.

Predsjednica Školskog odbora predložila je Dnevni red:

DNEVNI RED:

1. Izmjene i dopune Pravilnika o radu
2. Pravilnik o načinu i postupku zapošljavanja
3. Razno (Povećani troškovi obrazovanja)

Dnevni red je jednoglasno prihvaćen.

Ad. 1.

Izmjene i dopune Pravilnika o radu, prijedlog, članovi Školskog odbora dobili su zajedno sa pozivom.

Tajnica je prisutnima ukratko obrazložila razloge za donošenje Izmjena i dopuna pravilnika

* usklađivanje sa izmjenama i dopunama zakonom o odgoju i obrazovanju – 68/18

(ravnatelj može zasnovati radni odnos do 60 dana, ..) - najvažnije

* ne zakon o zaštiti osobnih podataka iz 2012, već uredba - gdpr
* brisano da radnici moraju imati sanitarne iskaznice
* u natječaju naznačiti da se ugovor sklapa uz uvjet probnog rada
* dodano - troškove stjecanja pedagoških kompetencija snosi radnik
* tipfeleri
* obvezna provjera pravovaljanosti svjedodžbi
* pravlinik o načinu i postupku zapošljavanja
* pravilnik o video -nadzoru

Predsjednica Školskog odbora je predložila usvajanje Izmjena i dopuna Pravilnika o radu.

Prijedlog je jednoglasno prihvaćen.

Na temelju članka 118. Zakona o odgoju i obrazovanju u osnovnoj i srednjoj školi ( NN 87/2008; 86/2009; 92/2010; 105/2010; 90/2011; 16/2012; 86/2012; 94/2013; 152/14; 7/2017; 68/2018 ) i čl. 69. Statuta dana 29. svibnja 2019. godine Školski odbor Medicinske škole, Šibenik, Ante Šupuka 29, na prijedlog ravnateljice Aleksandre Acalin, dipl. inž. jednoglasno je donio

Izmjene i dopune Pravilnika o radu

Predsjednica Školskog odbora:

Gorana Radić Jelovčić, prof.

Ad. 2.

Pravilnik o načinu i postupku zapošljavanja dostavljen je članovima zajedno s pozivom.

Škola je u zakonskom roku donijela Pravilnik, ali Ured državne uprave nije se očitovao o njemu, već je školama dostavaljen dopis kojim se od škola traži da izvrše ispravke sukladno dopisu. U međuvremenu je škola dobila prijedlog Pravilnika od strane Ureda državne uprave i ,sukladno njemu, napravili smo novi pravilnik.

Razloge, način i pojednine članke Pravilnika prisutnima je pojasnila ravnateljica. Naglasila je da se Pravilnik razlikuje od županije do županije, od škole do škole. Negdje je ravnatelj u povjerenstvu a negdje nije.

Predsjednica Školskog odbora je predložila usvajanje Pravilnika o načinu i postupku zapošljavanja u Medicinskoj škola.

Prijedlog je jednoglasno prihvaćen.

Na temelju članka 118. Zakona o odgoju i obrazovanju u osnovnoj i srednjoj školi (( NN 87/2008; 86/2009; 92/2010; 105/2010; 90/2011; 16/2012; 86/2012; 94/2013; 152/14; 7/2017; 68/2018 ) i čl. 69. Statuta dana 29. svibnja 2019. godine Školski odbor Medicinske škole, Šibenik, Ante Šupuka 29, na prijedlog ravnateljice Aleksandre Acalin, dipl. inž. jednoglasno je donio

Pravilnik o načinu i postupku zapošljavanja u Medicinskoj školi

Predsjednica Školskog odbora:

Gorana Radić Jelovčić, prof.

Ad. 3.

U Narodnim novinama 53/2019 objavljena je Odluke o upisu učenika u I. razred srednje škole u školskoj godini 2019./2020.

Sukladno tome ravnateljica Aleksandra Acalin, dipl. inž. predložila da povećani troškovi obrazovanja ostanu na prošlogodišnjem nivou. – 200,00 kuna po učeniku, za sve programe obrazovanja, a koristili bi se za istu namjenu kao i prošlih godina.

Povećani troškovi obrazovanja koristili bi se za;

- akcije koje organizira svaki razredni odjel

- troškove proslave dana Škole

- pomoć učenicima Škole

- nagrađivanje učenika Škole

- troškove maturantskih zabava i putovanja

- osiguranje učenika kod osiguravajućeg društva

- nabavku školskih zadaćnica nastavnog materijala obrazaca za potrebe učenika i slično

- podmirenje troškova učeničkih društava i slobodnih aktivnosti

- nabavku tiska za učenike

- pokriće štete nastale u školi kad se ne može utvrditi krivac

- učeničke priredbe i proslave

- kupnju ulaznica za kazališne športske kulturne i druge priredbe

- izdavanje učeničkih listova priopćenja i slično

- pute troškove učenika u svezi organiziranih aktivnosti

- troškove stručnih putovanja ( e- medica i sl.)

- poboljšanje razvijanje i unapređenje odgojno obrazovne djelatnosti

- članarine

- druge troškove u skladu s odlukom ravnatelja

- druge troškove u skladu s odlukom Školskog odbora

 - rezerve

- pomoć obitelji u slučaju smrti učenika

- humanitarne akcije

- druge troškove u skladu s navedenim.

Predsjednica Školskog odbora je dala prijedlog na glasanje.

Prijedlog je jednoglasno prihvaćen.

Na temelju čl. 141. Zakona o odgoju i obrazovanju u osnovnoj i srednjoj školi ( N.N. 87/2008; 86/2009; 92/10; 105/10, 90/11 i 16/12; 86/12; 93/13; 152/14; 7/17; 68/18) i točke XIX. Odluke o upisu učenika u I. razred srednje škole u školskoj godini 2019./2020., ( N.N. 53/2019) Školski odbor Medicinske škole iz Šibenika, na prijedlog ravnateljice Aleksandre Acalin, dipl. inž. dana 29. svibnja 2019. donio je prijedlog

**Odluke o naknadi za povećane troškove obrazovanja**

Povećani troškovi obrazovanja u školskoj godini 2019./2020. iznose **200,00 kuna** po učeniku za sve programe obrazovanja.

Povećani troškovi obrazovanja koristili bi se za;

- akcije koje organizira svaki razredni odjel

- troškove proslave dana Škole

- pomoć učenicima Škole

- nagrađivanje učenika Škole

- troškovi maturantskih zabava i putovanja

- osiguranje učenika kod osiguravajućeg društva

- nabavku školskih zadaćnica nastavnog materijala obrazaca za potrebe učenika i slično

- podmirenje troškova učeničkih društava i slobodnih aktivnosti

- nabavku tiska za učenike

- pokriće štete nastale u školi kad se ne može utvrditi krivac

- učeničke priredbe i proslave

- kupnju ulaznica za kazališne športske kulturne i druge priredbe

- izdavanje učeničkih listova priopćenja i slično

- pute troškove učenika u svezi organiziranih aktivnosti

- troškove stručnih putovanja ( e- medica i sl.)

- poboljšanje razvijanje i unapređenje odgojno obrazovne djelatnosti

- članarine

- druge troškove u skladu s odlukom ravnatelja

- druge troškove u skladu s odlukom Školskog odbora

 - rezerve

- pomoć obitelji u slučaju smrti učenika

- humanitarne akcijama

- druge troškove u skladu s navedenim.

Predsjednica Školskog odbora

 Gorana Radić Jelovčić, prof.

Ravnateljica je predložila da se plaćanja povećanih troškova obrazovanja oslobode učenici:

* kojima je brat ili sestra upisan kao redovni učenik Medicinske škole i koji/a je platio/la povećane troškove, što dokazuje preslikom potvrde
* čija je obitelj primatelj socijalne pomoći, što dokazuju važećom Potvrdom Centra za socijalnu skrb
* posebni slučajevi o kojima, na temelju molbe i odgovarajuće dokumentacije, odlučuje Školski odbor

Učenici koji ispunjavaju uvjete za oslobađanje povećanih troškova obrazovanja priložit će uz molbu za oslobađanje plaćanja odgovarajuću dokumentaciju ( npr. dokaz o uplati povećanih troškova obrazovanja člana obitelji, potvrdu nadležnog Centra za socijalnu skrb, …) i na sjednici Školskog odbora će se odlučivati o svakom slučaju pojedinačno i na temelju toga će se tražiti suglasnost Osnivača.

Predsjednica Školskog odbora je dala prijedlog na glasanje. Prijedlog je **jednoglasno** prihvaćen.

Na temelju čl. 141. Zakona o odgoju i obrazovanju u osnovnoj i srednjoj školi ( N.N. 87/2008; 86/2009; 92/10; 105/10, 90/11 i 16/12; 86/12; 93/13; 152/14; 7/17; 685/18) i točke XIX. St. 3. Odluke o upisu učenika u I. razred srednje škole u školskoj godini 2019./2020., ( N.N. 53/2019) Školski odbor Medicinske škole , na prijedlog ravnateljice Aleksandre Acalin, dipl. inž. dana 29. svibnja 2019. donio je prijedlog

**ODLUKE O OSLOBAĐANJU**

**plaćanja povećanih troškova obrazovanja koji se mogu naplatiti od učenika**

u školskoj godini 2019./2020.

Plaćanja povećanih troškova obrazovanja koji se mogu naplatiti od učenika mogu se osloboditi učenici:

1. kojima je brat ili sestra upisan kao redovni učenik Medicinske škole i koji/a je platio/la povećane troškove, što dokazuje preslikom potvrde
2. čija je obitelj primatelj socijalne pomoći, što dokazuju važećom Potvrdom Centra za socijalnu skrb
3. koji prilože Školskom odbor molbu sa odgovarajućom dokumentacijom kojom dokazuju da se roditelji/skrbnici nalaze u posebno teškom materijlanom stanju, o čemu Školski odbor odlučuje posebno na svojoj sjednici.

 Predsjednica Školskog odbora:

 Gorana Radić Jelovčić, prof.

Člankom 3. stavak 2. Pravilnika o elementima i kriterijima za izbor kandidata za upis u I. razred srednje škole ( N.N. 49/2015; 47 /17 ) propisano je da kandidati strani državljani iz zemalja izvan Europske unije koji ne ispunjavaju niti jedan od uvjeta u stavka 1. istog članka mogu upisati srednju školu kao redoviti učenici uz uvjet da plaćaju troškove školovanja.

Ravnateljica je predložila da godišnji troškovi obrazovanja za takve učenike, ako ih bude, budu 4000,00 kuna po godini obrazovanja.

Predsjednica Školskog odbora je dala prijedlog na glasanje. Prijedlog je jednoglasno prihvaćen.

Na temelju članka 3. stavak 3. Pravilnika o elementima i kriterijima za izbor kandidata za upis u I. razred srednje škole ( N.N. 49/2015; 47/17 ) Školski odbor Medicinske škole na svojoj sjednici održanoj dana 29. svibnja 2019. donio je

**PRIJEDLOG**

o visini godišnjih troškova školovanja u iznosu od 4000,00 kn. za kandidate strane državljane iz zemalja izvan Europske unije, koji ne ispunjavaju niti jedan uvjet propisan člankom 3. stavak 1. Pravilnika o elementima i kriterijima za izbor kandidata za upis u I. razred srednje škole ( N.N. 49/2015; 47/2017 )

Predsjednica Školskog odbora

 Gorana Radić Jelovčić, prof.

Anita Donđivić je predložila da Škola nagradi nastavnike koji postižu iznimne rezultate u radu sa učenicima. Npr. Gimnazija Antuna Vrančića nagrađuje takve nastavnike. Trebalo bi naći odgovarajući model i sredstva da i naša Škola nagradi svoje nastavnike.

Gorana Radić Jelovčić je predložila da se nagrade nastavnici koji postignu 1., 2., ili 3. mjesto na Državnom natjecanju.

Ravnateljica je naglasila da mi nemamo učenike koji bi mogli postići takve rezultate koje postižu gimnazijalci i da postoje nastavnici koji ulažu jako puno truda, ali da rezultati izostaju.

Ravnateljica je obećala da će pokušati naći modul da se takvi nastavnici nagrade.

Ravnateljica je obavijestila prisutne da nijedna Škola u školskoj godini 2019./2020. nema bodovni prag.

Anita Donđivić i Gorana Radić Jelovčić smatraju da naša Škola mora imati bodovni prag jer imamo loše iskustvo kod upisa učenika bez bodovnog praga.

Predložen je sljedeći bodovni pra:

|  |  |  |
| --- | --- | --- |
| SMJER | BROJ UČENIKA  | BROJ BODOVA -PRAG |
| FARMAC. TEHN.  | 22 | 50 |
| MED. SESTRA OPĆE NJEGE | 26 | 45 |
| ZDRAV. LAB. TEHNIČAR | 22 | 40 |

Sjednica je završena u 14. 15. sati.

Predsjednica Školskog odbora se zahvalila prisutnima na sudjelovanju.

Broj stranica zapisnika 7 (sedam)

 Predsjednica Školskog odbora:

 Gorana Radić Jelovčić, prof.